ACAP แจง Trading Alert List หลังหุ้นพุ่งแรงวานนี้
ACAP แจง Trading Alert List หลังหุ้นพุ่งแรงวานนี้
15 ก.ย. 2558

บริษัท เอแคป แอ๊ดไวเซอรี่ จำกัด (มหาชน) หรือ ACAP ระบุว่า ตามที่ตลาดหลักทรัพย์แห่งประเทศไทยได้มีการสอบถามถึงพัฒนาการใดๆ ที่อาจส่งผลต่อราคาหลักทรัพย์ของบริษัท
เนื่องจากพบว่าสภาพการซื้อขายหลักทรัพย์เปลี่ยนแปลงไปอย่างมากจากวันก่อนหน้าเพื่อให้ผู้ถือหุ้นและหรือผู้ลงทุนได้มีข้อมูลในการประกอบการตัดสินใจลงทุนอย่างครบถ้วน
ทั้งนี้ บริษัทชี้แจงว่าบริษัทมีพัฒนาการใดๆ ที่ยังไม่ได้เปิดเผย หรือสารสนเทศที่มีนัยสำคัญที่บริษัทอยู่ระหว่างพิจารณาและอาจเปิดเผยต่อตลาดหลักทรัพย์ฯในระยะเวลาอันใกล้ เช่น การเพิ่มทุน การร่วมทุน การได้มาหรือจำหน่ายไปซึ่งทรัพย์สินหรือข้อพิพาทที่สำคัญ ซึ่งอาจส่งผลกระทบต่อสภาพการซื้อขายที่เปลี่ยนแปลงไป
รวมทั้งบริษัทไม่ทราบถึงสาเหตุอื่นใดที่อาจส่งผลกระทบต่อการซื้อขาย และไม่มีสารสนเทศอื่นที่บริษัทต้องการชี้แจง
อนึ่ง ราคาหุ้น ACAP วานนี้(14 ก.ย.) ปิดตลาดที่ 15.70 บาท ปรับตัวขึ้น 2.20 บาทหรือ 16.30% มูลค่าซื้อขาย 633.65 ล้านบาท